KINNITATUD

RMK riigihangete osakonna

juhataja käskkirjaga nr 1-47.2318/1.

## Hanke nimetus ja viitenumber

* 1. Hanke nimetus: **Varangu paisule kalapääsu rajamise ja silla taastamise**  **omanikujärelevalve teenuse tellimine**
  2. Viitenumber: 242041
  3. Klassifikatsioon: 71520000-9 Ehitusjärelevalveteenused
  4. Hankemenetluse liik: väikehange
  5. Rahastaja fond: Ühtekuuluvusfond, meede: 2014-2020.8.1 Kaitsealuste liikide ja elupaikade säilitamine ning taastamine
  6. Projekti number: 2014-2020.8.01.20-0274
  7. Projekti nimi: Vooluveekogude tervendamine

## Hanke läbiviija

RMK riigihangete osakond

1. ***Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHR-i süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHR-i süsteem automaatteavituse.

### 3.2. pakkumuste esitamine

Pakkumus tuleb esitada elektrooniliselt eRHR-i keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHR-i keskkonnas toodud aja saabumise järel.

## Hanke tehniline kirjeldus, nõuded töö teostamiseks

* 1. Käesoleva hankega tellitakse rekonstrueerimistöödele omanikujärelevalve teenust **Varangu paisule kalapääsu rajamisel ja silla taastamisel**.
  2. Tööobjekt asub Selja jõel Lääne-Viru maakonnas Haljala vallas Varangu külas Veski katastriüksusel (kat. tunnus 19003:001:0024). Tööde kirjeldus ja mahud on ära toodud Projekteerimisbüroo Kobras AS poolt koostatud „Varangu paisu kalapääsu projektilahenduse tööprojektis“, töö nr 2021-076 (Lisa 3).
  3. Ehitustööde järelevalve teostaja valimisel peab järelevalve üheks tööülesandeks olema seatud nõutava sagedusega füüsiline kohalolek ehitusplatsil tööprotsessi (kontrollmõõdistused enne tööde alustamist, mahamärkimised, tööde teostamine, teostusmõõdistused jms) kontrollimise eesmärgil. Järelevalve peab tööde teostajaga samaväärse põhjalikkusega ennast kurssi viima rajatava ehitise eripära ja selle rajamiseks koostatud uurimis-projekteerimistööde materjalidega.
  4. OJV teenuse osutamisel **EI OLE** hankelepingu täitmisel nõutav OJV teenuse osutaja igapäevane ehitusobjektil kohalolek ehitustööde teostamise ajal. Nõutav kohaloleku sagedus on esitatud hankedokumendis p. 4.8.
  5. Pakkumuses tuleb arvestada nende tööde teostamisega, mis ei ole hankedokumentides otseselt kirjeldatud, kuid tulenevad kehtivatest õigusaktidest, tehnilistest normidest, standarditest ja vastavate ametkondade nõuetest (sh Päästeamet, Elektrikontrollikeskus, tervisekaitsetalitus, Tööinspektsioon, Keskkonnainspektsioon, Muinsuskaitseamet jne). Pakkuja peab arvestama, et eelnimetatud ametkonnad võivad tööde käigus või tööde vastuvõtmisel esitada täiendavaid nõudeid.
  6. Hankedokumentides kirjeldatud eesmärgi täitmiseks vajalike tööde mahtude määramine on pakkuja kohustus. Juhul kui hankedokumentides või lisades on esitatud konkreetsed tööde mahud tuleb lugeda neid informatiivseteks ning pakkumuses tuleb arvestada tegelike vajalike tööde mahtudega.
  7. Mitmeti tõlgendatavate lahenduste/formuleeringute/tööde suhtes, kui nende kohta ei ole esitatud hankemenetluse ajal täpsustavaid küsimusi, loetakse hankelepingu täitmise ajal prioriteetseks hankija tõlgendus.
  8. Tööde loetelu ja tehnilised kirjeldused:

|  |  |  |  |  |  |
| --- | --- | --- | --- | --- | --- |
| Hanke nimetus | Objekti nimi | Töövõtulepingust tulenev ehitusperiood/orienteeruv ehitusaeg | **Orienteeruv** OJV teenuse osutamise aeg | OJV objektil viibimise kohustus alates tööde teostamisest | Projekt |
| Varangu paisule kalapääsu rajamise ja silla taastamise omanikujärelevalve teenuse tellimine | **Varangu paisule kalapääsu rajamine ja silla taastamine** | Maatööd  18.10.2021– 20.12.2021  Veesisesed tööd  01.06.2022– 31.10.2022 | 12 kuud või vastavalt tegelikule ehitustööde kestvusele | vähemalt 2 (kahel) päeval nädalas | Projekteeri-misbüroo Kobras AS poolt koostatud „Varangu paisu kalapääsu projektilahenduse tööprojekt“ (Töö nr 2021-076) |

* 1. Hind peab sisaldama kõiki omanikujärelevalve toiminguid, mis tulenevad seadustest, määrustest, standarditest ja antud hankele lisatud järelevalve käsunduslepingust. Hind koosneb kuutasust OJV teenuse tegeliku osutamise iga kalendrikuu eest ja ühekordsest tasust ehitustööde (sh vaegtööde) lõpliku vastuvõtmise, täitedokumentatsiooni kontrolli ja lõpparuande koostamise eest.
  2. Juhul, kui ehitustööd pikenevad OJV teenuse osutajast sõltumata, jätkab käsundisaaja teenuse osutamist ning käsundiandja maksab selle eest tasu samadel alustel.

**NB! Eeldatav hankelepingu maksumus jääb oluliselt alla lihthanke piirmäära!**

* 1. Ehitushanke dokumentatsiooniga saab tutvuda ja dokumente alla laadida riigihangete registrist:

Hanke nimetus: *Varangu paisule kalapääsu rajamine ja silla taastamine* (viitenumber 240283), <https://riigihanked.riik.ee/rhr-web/#/procurement/3570837/general-info>

## 5. Pakkumuse hinna ja eseme väljendamise viis ja hindamiskriteeriumid

* 1. Pakkuja esitab eRHR-i keskkonnas täidetava pakkumuse maksumuse vormi.
  2. Hankija hindab pakkumusi lähtuvalt nende maksumusest, madalaima väärtusega pakkumus saab maksimaalse arvu punkte. Teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" \* "osakaal".
  3. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse.
  4. Kui võrdselt odavama maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
  5. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi riigihangete seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse hankeleping 1 (ühe) edukaks tunnistatud pakkujaga.
  2. Edukaks tunnistatud pakkumuse tagasivõtmise korral on hankijal õigus kohaldada RHS § 119.
  3. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping. Hankelepingu projekt on toodud hankedokumentide lisades.
  4. Hankeleping sõlmitakse mõistlikul esimesel võimalusel peale hankemenetluses lepingu sõlmimise võimaluse tekkimist. Edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale allkirjastamist.
  5. Hankija äranägemisel võib peale pakkumuste esitamist pidada pakkujatega läbirääkimisi. Läbirääkimiste pidamise mahu ja sisu otsustab hankija.

## 7. Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

7.1. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid;

7.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

7.3. kui langeb ära vajadus ehitustööde tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 8. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

8.1. Lisa 1 Hankelepingu vorm

8.2 Lisa 2 Pakkumuses kasutatavad vormid- vorm 1 Ühispakkujate volikiri

8.3 Lisa 3 Varangu paisu kalapääsu projektilahendus, tööprojekt; töö nr 2021-076